অপ্রিয় হলেও সত্য, চুল পাকা এবং চুল পড়ে যাওয়ায় আক্রান্ত ছোট-বড় বিভিন্ন বয়সী ছেলে-মেয়েসহ সকলের। তবে এই অবাঞ্চিত ঘটনার সাথে ফুড হ্যাবিটেরও নিবিড় সম্পর্ক রয়েছে। বেশিরভাগ মানুষ চুল পড়া রোধের জন্য ‘ই’ ক্যাপ খেয়ে থাকেন। এর কোনো বৈজ্ঞানিক ভিত্তি নেই। বরং ভিটামিনের ওভার ডোজ শরীরের জন্য ক্ষতিকর। নিজে নিজে ডায়েটিং না করে পুষ্টি বিশেষজ্ঞের পরামর্শ নেয়া প্রয়োজন। চুল পড়া রোধে খাবারে আয়রন, অত্যাবশ্যকীয় ফ্যাটি এসিড ও প্রোটিনের পরিমাণ বাড়াতে হবে। সপ্তাহে ৩ দিন সামুদ্রিক মাছ ও মিক্সড নাট খাবারের অভ্যাস গড়ে তুলতে হবে। যারা ভেজিটেরিয়ান বা সবজিভোজী তারাও সঠিক নিয়মে খাবার গ্রহণে চুলপড়া কমাতে পারেন। তাদের খাবারে উন্নত প্রোটিনের জন্য বিভিন্ন ধরনের বাদাম, ছোলা, মটরশুঁটি, মটর ডাল ইত্যাদি যোগ করতে পারেন। খাবারের পাশাপাশি অতিরিক্ত দুশ্চিন্তা এড়াতে হবে এবং রক্তস্বল্পতা থাকলে তার চিকিৎসা করাতে হবে। যে কোনো সমস্যাকে সমস্যা না ভেবে সমাধান খোঁজার চেষ্টা করুন।